CELEX: 52017PC0545
Language: sl
Date: 2017-09-26
Title: Predlog UREDBA EVROPSKEGA PARLAMENTA IN SVETA o statistiki prevoza blaga po celinskih plovnih poteh (kodificirano besedilo)

EVROPSKA
                        KOMISIJA

                                                 Bruselj, 26.9.2017
                                                 COM(2017) 545 final

                                                 2013/0226 (COD)

                                       Predlog

              UREDBA EVROPSKEGA PARLAMENTA IN SVETA

     o statistiki prevoza blaga po celinskih plovnih poteh (kodificirano besedilo)

SL                                                                                   SL
 ---pagebreak---                               OBRAZLOŽITVENI MEMORANDUM
     1.    Komisija v okviru Evrope državljanov pripisuje veliko pomembnost poenostavitvi in
           pojasnitvi prava Unije, da bi to postalo jasnejše in dostopnejše državljanom, s čimer
           bi slednji dobili nove priložnosti in možnost uveljavljanja posebnih pravic, ki jim jih
           to pravo podeljuje.
           Tega cilja ni mogoče doseči, dokler številni predpisi, ki so bili večkrat spremenjeni,
           pogosto zelo bistveno, ostanejo razpršeni, tako da jih je treba iskati delno v izvirnem
           aktu in delno v poznejših aktih, ki ga spreminjajo. Za ugotovitev obstoječih pravil je
           potrebno precejšnje raziskovalno delo s primerjavo številnih različnih aktov.
           Kodifikacija predpisov, ki so bili pogosto spremenjeni, je eden od bistvenih načinov
           za to, da bi bilo pravo Unije jasno in pregledno.
     2.    Komisija je 1. aprila 1987 sprejela odločitev1, s katero je svojemu osebju dala
           navodilo, naj bodo vsi akti kodificirani po ne več kot desetih spremembah, ob tem pa
           poudarila, da je to minimalna zahteva in da bi si morale vse službe v še krajših
           obdobjih prizadevati za kodifikacijo besedil, za katere so odgovorne, da bi zagotovile
           jasnost in razumljivost svojih predpisov.
     3.    To je bilo potrjeno s sklepi Evropskega sveta, sprejetimi v Edinburgu
           (december 1992)2, s poudarkom na pomembnost kodifikacije, saj omogoča gotovost
           o tem, katero pravo se uporablja za določeno zadevo ob določenem času.
           Kodifikacijo je treba izvesti ob polnem upoštevanju običajnega postopka sprejetja
           aktov Unije.
           Glede na to, da vsebinske spremembe aktov, ki jih zadeva kodifikacija, niso
           dovoljene, so se Evropski parlament, Svet in Komisija z medinstitucionalnim
           sporazumom z dne 20. decembra 1994 sporazumeli, da se za hitro sprejetje
           kodificiranih aktov lahko uporablja pospešeni postopek.
     4.    Namen tega predloga je začeti s kodifikacijo Uredbe (ES) št. 1365/2006 Evropskega
           parlamenta in Sveta z dne 6. septembra 2006 o statistiki prevoza blaga po celinskih
           plovnih poteh in o razveljavitvi Direktive Sveta 80/1119/EGS3. Nova uredba bo
           nadomestila različne akte, ki bodo vanjo vključeni4; ta predlog v celoti ohranja
           vsebino aktov, ki se kodificirajo in jih torej zgolj združuje s tistimi oblikovnimi
           spremembami, ki so potrebne za samo izvedbo kodifikacije.
     5.    Predlog za kodifikacijo je bil sestavljen na podlagi predhodnega prečiščenega
           besedila, v 24 uradnih jezikih, Uredbe (ES) št. 1365/2006 in aktov o njeni
           spremembi, ki jo je opravil Urad za publikacije Evropske unije s pomočjo sistema za
           obdelavo podatkov. Kjer so bili členi preštevilčeni, je primerjava med starimi in
           novimi številkami prikazana v tabeli, navedeni v Prilogi VIII h kodificirani uredbi.

     1
          COM(87) 868 PV.
     2
          Glej Prilogo 3, Del A sklepov.
     3
          Vključena v zakonodajni program za 2017.
     4
          Glej Prilogo VII, k temu predlogu.

SL                                                   2                                               SL
 ---pagebreak---                                                                       1365/2006 (prilagojeno)
                                                                2013/0226 (COD)

                                                     Predlog

                       UREDBA EVROPSKEGA PARLAMENTA IN SVETA

            o statistiki prevoza blaga po celinskih plovnih poteh (kodificirano besedilo)

     EVROPSKI PARLAMENT IN SVET EVROPSKE UNIJE STA –
     ob upoštevanju Pogodbe  o delovanju Evropske unije  in zlasti člena  338(1) ,
     ob upoštevanju predloga Evropske komisije,
     po posredovanju osnutka zakonodajnega akta nacionalnim parlamentom,
     ob upoštevanju mnenja Evropskega ekonomsko-socialnega odbora5,
     v skladu z rednim zakonodajnim postopkom,
     ob upoštevanju naslednjega:

                                                                       
     (1)    Uredba (ES) št. 1365/2006 Evropskega parlamenta in Sveta je bila večkrat6 bistveno
            spremenjena7. Zaradi jasnosti in racionalnosti bi bilo treba navedeno uredbo
            kodificirati.

                                                                        1365/2006 uv. izjava 1
                                                                       (prilagojeno)
     (2)    Celinske plovne poti so pomemben del prometnih omrežij  Unije , pri čemer je
            spodbujanje prevoza po celinskih plovnih poteh eden od ciljev skupne prometne
            politike zaradi gospodarske učinkovitosti in za zmanjševanje porabe energije ter
            okoljskih vplivov na prevoz.

     5
            UL C […], […], str. […].
     6
            Uredba Evropskega parlamenta in Sveta (ES) št. 1365/2006 z dne 6. septembra 2006 o statistiki prevoza
            blaga po celinskih plovnih poteh in o razveljavitvi Direktive Sveta 80/1119/EGS (UL L 264, 25.9.2006,
            str. 1).
     7
            Glej Prilogo VII.

SL                                                       3                                                          SL
 ---pagebreak---                                                                     1365/2006 uv. izjava 2
     (3)   Komisija potrebuje statistične podatke o prevozu blaga po celinskih plovnih poteh za
           spremljanje in razvoj skupne prometne politike, pa tudi tistih delov regionalne politike
           in politike vseevropskega omrežja, ki zadevajo promet.

                                                                    1365/2006 uv. izjava 5
                                                                   (prilagojeno)
     (4)    Evropske  statistične podatke o vseh načinih prevoza bi bilo treba zbrati v
           skladu s skupnimi koncepti in standardi, s ciljem doseči najboljšo možno primerljivost
           med vrstami prevoza.

                                                                    1365/2006 uv. izjava 6
     (5)   Prevoz po celinskih plovnih poteh ni prisoten v vseh državah članicah, zato so učinki
           te uredbe omejeni na tiste države članice, kjer ta način prevoza obstaja.

                                                                    1365/2006 uv. izjava 7
                                                                   (prilagojeno)
     (6)   Ker cilja te uredbe, in sicer oblikovanje skupnih statističnih standardov, ki omogočajo
           pripravo usklajenih podatkov, države članice ne morejo doseči v zadostni meri in jih
           lahko bolje dosežejo na ravni  Unije , lahko  Unija  sprejme ukrepe v
           skladu z načelom subsidiarnosti iz člena 5 Pogodbe  o Evropski uniji . V skladu
           z načelom sorazmernosti iz navedenega člena, ta uredba ne prekoračuje okvirov, ki so
           potrebni za dosego tega cilja.

                                                                    1365/2006 uv. izjava 8
     (7)   Uredba Sveta (ES) št. 223/2009 Evropskega Parlamenta in Sveta8 predstavlja
           referenčni okvir za določbe te uredbe.

                                                                    2016/1954 uv. izjava 5
                                                                   (prilagojeno)
     (8)   Da se upoštevajo gospodarski in tehnični trendi in spremembe opredelitev, sprejete na
           mednarodni ravni, bi bilo treba na Komisijo prenesti pooblastilo, da v skladu s
           členom 290 Pogodbe  o delovanju Evropske unije  sprejme akte v zvezi s

     8
           Uredba Sveta (ES) št. 223/2009 Evropskega Parlamenta in Sveta z dne 11. marca 2009 o evropski
           statistiki ter razveljavitvi Uredbe (ES, Euratom) št. 1101/2008 Evropskega parlamenta in Sveta o
           prenosu zaupnih podatkov na Statistični urad Evropskih skupnosti, Uredbe Sveta (ES) št. 322/97 o
           statističnih podatkih Skupnosti in Sklepa Sveta 89/382/EGS, Euratom, o ustanovitvi Odbora za
           statistične programe Evropskih skupnosti (UL L 87, 31.3.2009, str. 164).

SL                                                    4                                                       SL
 ---pagebreak---             spremembo  te  uredbe za zvišanje praga za statistično pokrivanje prevoza po
            celinskih plovnih poteh nad 1 000 000 ton, prilagoditev opredelitev pojmov ali
            določitev novih opredelitev pojmov, pa tudi prilagoditev prilog k tej uredbi, da se
            upoštevajo spremembe oznak in nomenklature na mednarodni ravni ali v ustreznih
            zakonodajnih aktih Unije. Zlasti je pomembno, da se Komisija pri svojem
            pripravljalnem delu ustrezno posvetuje, vključno na ravni strokovnjakov, in da se ta
            posvetovanja izvedejo v skladu z načeli, določenimi v Medinstitucionalnem
            sporazumu z dne 13. aprila 2016 o boljši pripravi zakonodaje9. Za zagotovitev
            enakopravnega sodelovanja pri pripravi delegiranih aktov Evropski parlament in Svet
            zlasti prejmeta vse dokumente sočasno s strokovnjaki iz držav članic, njuni
            strokovnjaki pa se sistematično lahko udeležujejo sestankov strokovnih skupin
            Komisije, ki zadevajo pripravo delegiranih aktov.

                                                                        2016/1954 uv. izjava 6
     (9)    Komisija bi morala zagotoviti, da se državam članicam in dajalcem podatkov z
            navedenimi delegiranimi akti ne naloži znatnega dodatnega bremena.

                                                                        2016/1954 uv. izjava 7
                                                                       (prilagojeno)
     (10)   Da se zagotovijo enotni pogoji za izvajanje  te  uredbe, bi bilo treba na Komisijo
            prenesti izvedbena pooblastila za sprejetje pogojev za sporočanje podatkov, vključno s
            standardi izmenjave podatkov, pogojev za razširjanje rezultatov s strani Komisije
            (Eurostata) ter izvedbena pooblastila za razvoj in objavo metodoloških zahtev in meril,
            določenih za zagotovitev kakovosti pripravljenih podatkov. Ta pooblastila bi bilo treba
            izvajati v skladu z Uredbo (EU) št. 182/2011 Evropskega Parlamenta in Sveta10.

                                                                        2016/1954 uv. izjava 9
                                                                       (prilagojeno)
     (11)   Pomembno je, da Komisija poskrbi za izvedbo pilotnih študij o razpoložljivosti
            statističnih podatkov o prevozu potnikov po celinskih plovnih poteh, vključno s
            čezmejnimi prevoznimi storitvami. Unija bi morala prispevati k stroškom izvedbe teh
            pilotnih študij. Taki prispevki bi morali biti v obliki nepovratnih sredstev, dodeljenih
            nacionalnim statističnim uradom in drugim nacionalnim organom iz člena 5
            Uredbe (ES) št. 223/2009 v skladu z Uredbo (EU, Euratom) št. 966/2012 Evropskega
            parlamenta in Sveta11,

     9
            UL L 123, 12.5.2016, str. 1.
     10
            Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih
            pravil in načel, na podlagi katerih države članice nadzirajo izvajanje izvedbenih pooblastil Komisije
            (UL L 55, 28.2.2011, str. 13).
     11
            Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o
            finančnih pravilih, ki se uporabljajo za splošni proračun Unije in razveljavitvi Uredbe Sveta
            (ES, Euratom) št. 1605/2002 (UL L 298, 26.10.2012, str. 1).

SL                                                       5                                                          SL
 ---pagebreak---                                                                  1365/2006 (prilagojeno)
     SPREJELA NASLEDNJO UREDBO:

                                                 Člen 1
                                           Predmet urejanja
     Ta uredba določa skupna pravila za pripravo  evropskih  statističnih podatkov o prevozu
     po celinskih plovnih poteh.

                                                 Člen 2
                                          Področje uporabe
     1. Države članice sporočijo Komisiji (Eurostatu) podatke o prevozu po celinskih plovnih
     poteh na njihovem nacionalnem ozemlju.
     2. Države članice, v katerih celotna količina letno prepeljanega blaga po celinskih plovnih
     poteh v okviru nacionalnega, mednarodnega ali tranzitnega prevoza preseže 1 000 000 ton,
     predložijo podatke, navedene v členu 4(1).
     3. Z odstopanjem od odstavka 2, države članice, v katerih ni mednarodnega ali tranzitnega
     prevoza po celinskih plovnih poteh, vendar v katerih celotna količina letno prepeljanega blaga
     po celinskih plovnih poteh v okviru nacionalnega prevoza preseže 1 000 000 ton, predložijo
     samo podatke, zahtevane v členu 4(2).
     4. Ta uredba se ne uporablja za:
     (a)     prevoz blaga s plovili z nosilnostjo pod 50 ton;
     (b)     plovila, ki se uporabljajo zlasti za prevoz potnikov;
     (c)     plovila, ki se uporabljajo za prevoz vozil;
     (d)     plovila, ki jih pristaniške uprave in javni organi uporabljajo izključno v netrgovske
             namene;
     (e)     plovila, ki se uporabljajo izključno za oskrbovanje z gorivom ali skladiščenje goriva;
     (f)     plovila, ki se ne uporabljajo za prevoz blaga, kakor so ribiške ladje, plavajoči bagri,
             plavajoče delavnice, plovila za bivanje in plovila za prosti čas.

                                                                 2016/1954 tč 1.1
     5. Na Komisijo se prenese pooblastilo za sprejemanje delegiranih aktov v skladu s členom 10
     v zvezi s spremembo odstavka 2 tega člena za zvišanje praga za statistično pokrivanje prevoza
     po celinskih plovnih poteh iz navedenega odstavka, da se upoštevajo gospodarski in tehnični
     trendi. Komisija pri izvajanju tega pooblastila zagotovi, da se državam članicam ali dajalcem
     podatkov z delegiranimi akti ne naloži znatnega dodatnega bremena. Komisija tudi ustrezno
     utemelji statistične ukrepe, določene v navedenih delegiranih aktih, po potrebi z uporabo
     analize stroškovne učinkovitosti, vključno z oceno obremenitve dajalcev podatkov in stroškov
     priprave iz člena 14(3)(c) Uredbe (ES) št. 223/2009.

SL                                                  6                                                  SL
 ---pagebreak---                                                                   425/2007 tč 1.1

                                                Člen 3
                                         Opredelitve pojmov
     V tej uredbi se uporabljajo naslednje opredelitve pojmov:
     (a)     „celinska plovna pot“ pomeni vodotok, ki ni del morja in je zaradi naravnih ali
             umetno ustvarjenih značilnosti primeren za plovbo, predvsem s plovili za plovbo po
             celinskih plovnih poteh;
     (b)     „plovilo za plovbo po celinskih plovnih poteh“ pomeni plavajoče plovilo, namenjeno
             za prevoz blaga ali javni prevoz potnikov, ki pluje predvsem po celinskih plovnih
             poteh, znotraj zaščitenih voda ali v bližini teh voda oziroma na območjih, kjer veljajo
             pristaniški predpisi;
     (c)     „nacionalnost plovila“ pomeni državo, v kateri je plovilo registrirano;
     (d)     „prevoz po celinskih plovnih poteh“ pomeni vsak premik blaga in/ali potnikov s
             plovili za plovbo po celinskih plovnih poteh, ki v celoti ali delno poteka po celinskih
             plovnih poteh;
     (e)     „nacionalni prevoz po celinskih plovnih poteh“ pomeni prevoz po celinskih plovnih
             poteh med dvema pristaniščema na nacionalnem ozemlju, ne glede na nacionalnost
             plovila;
     (f)     „mednarodni prevoz po celinskih plovnih poteh“ pomeni prevoz po celinskih plovnih
             poteh med dvema pristaniščema na različnih nacionalnih ozemljih;
     (g)     „tranzitni prevoz po celinskih plovnih poteh“ pomeni prevoz po celinskih plovnih
             poteh čez nacionalno ozemlje med dvema pristaniščema, od katerih je vsako na
             drugem nacionalnem ozemlju ali nacionalnih ozemljih, če na celotni poti znotraj
             nacionalnega ozemlja ni pretovarjanja;
     (h)     „promet po celinskih plovnih poteh“ pomeni vsak premik plovila na določeni
             celinski plovni poti.

                                                                  2016/1954 tč 1.2 (prilagojeno)
     Na Komisijo se prenese pooblastilo za sprejemanje delegiranih aktov v skladu s členom 10 v
     zvezi s spremembo  prvega odstavka  tega člena za prilagoditev opredelitev pojmov iz
     navedenega člena ali določitev dodatnih opredelitev, da se upoštevajo ustrezne opredelitve,
     spremenjene ali sprejete na mednarodni ravni.
     Komisija pri izvajanju tega pooblastila zagotovi, da se državam članicam ali dajalcem
     podatkov z delegiranimi akti ne naloži znatnega dodatnega bremena. Komisija tudi ustrezno
     utemelji statistične ukrepe, določene v navedenih delegiranih aktih, po potrebi z uporabo
     analize stroškovne učinkovitosti, vključno z oceno obremenitve dajalcev podatkov in stroškov
     priprave iz člena 14(3)(c) Uredbe (ES) št. 223/2009.

SL                                                 7                                                   SL
 ---pagebreak---                                                                   1365/2006

                                                  Člen 4
                                           Zbiranje podatkov
     1. Podatki se zbirajo v skladu s preglednicami iz prilog I do IV.
     2. V primeru iz člena 2(3) se podatki zbirajo v skladu s tabelo iz Priloge V.
     3. Za namene te uredbe je blago razvrščeno v skladu s Prilogo VI.

                                                                  2016/1954 tč 1.3
     4. Na Komisijo se prenese pooblastilo za sprejemanje delegiranih aktov v skladu s členom 10
     v zvezi s spremembo prilog, da se upoštevajo spremembe oznak in nomenklature na
     mednarodni ravni ali v ustreznih zakonodajnih aktih Unije. Komisija pri izvajanju tega
     pooblastila zagotovi, da se državam članicam ali dajalcem podatkov z delegiranimi akti ne
     naloži znatnega dodatnega bremena. Komisija tudi ustrezno utemelji statistične ukrepe,
     določene v navedenih delegiranih aktih, po potrebi z uporabo analize stroškovne
     učinkovitosti, vključno z oceno obremenitve dajalcev podatkov in stroškov priprave iz
     člena 14(3)(c) Uredbe (ES) št. 223/2009.

                                                                  2016/1954 tč 1.4

                                                  Člen 5
                                             Pilotne študije
     1. Komisija v sodelovanju z državami članicami do 8. decembra 2018 oblikuje ustrezno
     metodologijo za pripravo statistike o prevozu potnikov po celinskih plovnih poteh, vključno s
     čezmejnimi prevoznimi storitvami.
     2. Komisija do 8. decembra 2019 poskrbi za začetek prostovoljnih pilotnih študij, ki jih
     izvedejo države članice in s katerimi se zagotovijo podatki v okviru področja uporabe te
     uredbe o razpoložljivosti statističnih podatkov o prevozu potnikov po celinskih plovnih poteh,
     vključno s čezmejnimi prevoznimi storitvami. Cilj teh pilotnih študij je oceniti izvedljivost teh
     novih zbiranj podatkov, stroške zbiranja podatkov in kakovost zadevne statistike.
     3. Komisija do 8. decembra 2020 predloži poročilo Evropskemu parlamentu in Svetu o
     rezultatih takšnih pilotnih študij. Glede na rezultate tega poročila Komisija v razumnem roku
     po potrebi predloži zakonodajni predlog Evropskemu parlamentu in Svetu za spremembo te
     uredbe glede statističnih podatkov o prevozu potnikov po celinskih plovnih poteh, vključno s
     čezmejnimi prevoznimi storitvami.
     4. Te pilotne študije se po potrebi in ob upoštevanju dodane vrednosti Unije sofinancirajo iz
     splošnega proračuna Unije.

SL                                                  8                                                    SL
 ---pagebreak---                                                                 1365/2006 (prilagojeno)

                                                Člen 6
                                        Sporočanje podatkov
     1. Podatke se sporoči čim prej in ne pozneje kakor pet mesecev po koncu ustreznega obdobja
     opazovanja.

                                                                2016/1954 tč 1.5
     2. Komisija sprejme izvedbene akte, v katerih določi pogoje za sporočanje podatkov Komisiji
     (Eurostatu), vključno s standardi izmenjave podatkov. Ti izvedbeni akti se sprejmejo v skladu
     s postopkom pregleda iz člena 11(2).

                                                                1365/2006 (prilagojeno)

                                                Člen 7
                                             Razširjanje
      Evropske  statistične podatke na podlagi podatkov iz člena 4, se razširja s pogostnostjo,
     ki je podobna tisti, določeni za sporočanje podatkov držav članic.

                                                                2016/1954 tč 1.6
     Komisija sprejme izvedbene akte, v katerih določi pogoje za razširjanje rezultatov. Ti
     izvedbeni akti se sprejmejo v skladu s postopkom pregleda iz člena 11(2).

                                                                1365/2006

                                                Člen 8
                                         Kakovost podatkov

                                                                2016/1954 tč 1.7
     1. Komisija sprejme izvedbene akte, v katerih določi metodološke zahteve in merila, določena
     za zagotovitev kakovosti pripravljenih podatkov. Ti izvedbeni akti se sprejmejo v skladu s
     postopkom pregleda iz člena 11(2).

SL                                                9                                                  SL
 ---pagebreak---                                                                   1365/2006
     2. Države članice sprejmejo vse ukrepe, potrebne za zagotovitev kakovosti sporočenih
     podatkov.
     3. Komisija (Eurostat) oceni kakovost sporočenih podatkov. Države članice Komisiji
     (Eurostatu) predložijo poročilo s takšnimi informacijami in podatki, ki jih ta lahko zahteva za
     preverjanje kakovosti sporočenih podatkov.

                                                                  2016/1954 tč 1.8
     4. Za namene te uredbe se za podatke, ki se pošiljajo, uporabljajo merila kakovosti iz
     člena 12(1) Uredbe (ES) št. 223/2009.
     5. Komisija sprejme izvedbene akte, v katerih določi podrobne pogoje, strukturo, pogostost in
     elemente primerljivosti za poročila o kakovosti. Ti izvedbeni akti se sprejmejo v skladu s
     postopkom pregleda iz člena 11(2).

                                                                  2016/1954 tč 1.9 (prilagojeno)

                                                 Člen 9
                                          Poročila o izvajanju
     Komisija po posvetovanju z Odborom za Evropski statistični sistem do 31. decembra 2020,
     nato pa vsakih pet let, Evropskemu parlamentu in Svetu predloži poročilo o izvajanju te
     uredbe in prihodnjem razvoju.
     Komisija v navedenem poročilu upošteva relevantne informacije držav članic o morebitnih
     izboljšavah in potrebah uporabnikov. V navedenem poročilu se zlasti  oceni :
     (a)     koristi, ki so jih Unija, države članice in dajalci ter uporabniki statističnih informacij
             pridobili s pripravljenimi statističnimi podatki, glede na njihove stroške;
     (b)     kakovost posredovanih podatkov in uporabljene metode zbiranja podatkov.

                                                                  2016/1954 tč 1.10 (prilagojeno)

                                                 Člen 10
                                    Izvajanje prenosa pooblastila
     1. Pooblastilo za sprejemanje delegiranih aktov je preneseno na Komisijo pod pogoji,
     določenimi v tem členu.
     2. Pooblastilo za sprejemanje delegiranih aktov iz člena 2(5), člena 3 in člena 4(4) se prenese
     na Komisijo za obdobje petih let od 7. decembra 2016. Komisija pripravi poročilo o prenosu
     pooblastila najpozneje devet mesecev pred koncem petletnega obdobja. Prenos pooblastila se
     samodejno podaljšuje za enako dolga obdobja, razen če Evropski parlament ali Svet
     nasprotuje temu podaljšanju najpozneje tri mesece pred koncem vsakega obdobja.

SL                                                  10                                                    SL
 ---pagebreak---      3. Prenos pooblastila iz člena 2(5), člena 3 in člena 4(4) lahko kadar koli prekliče Evropski
     parlament ali Svet. S sklepom o preklicu preneha veljati prenos pooblastila iz navedenega
     sklepa. Sklep začne učinkovati dan po njegovi objavi v Uradnem listu Evropske unije ali na
     poznejši dan, ki je določen v navedenem sklepu. Sklep ne vpliva na veljavnost že veljavnih
     delegiranih aktov.
     4. Komisija se pred sprejetjem delegiranega akta posvetuje s strokovnjaki, ki jih imenujejo
     države članice, v skladu z načeli, določenimi v Medinstitucionalnem sporazumu
     z dne 13. aprila 2016 o boljši pripravi zakonodaje.
     5. Komisija takoj po sprejetju delegiranega akta o njem sočasno uradno obvesti Evropski
     parlament in Svet.
     6. Delegirani akt, sprejet na podlagi člena 2(5), člena 3 ali člena 4(4), začne veljati le, če mu
     niti Evropski parlament niti Svet ne nasprotuje v roku dveh mesecev od uradnega obvestila
     Evropskemu parlamentu in Svetu o tem aktu ali če pred iztekom tega roka tako Evropski
     parlament kot Svet obvestita Komisijo, da mu ne bosta nasprotovala. Ta rok se na pobudo
     Evropskega parlamenta ali Sveta podaljša za dva meseca.

                                                                  2016/1954 tč 1.11

                                                 Člen 11
                                           Postopek v odboru
     1. Komisiji pomaga Odbor za evropski statistični sistem, ustanovljen z Uredbo (ES)
     št. 223/2009. Ta odbor je odbor v smislu Uredbe (EU) št. 182/2011.
     2. Pri sklicevanju na ta odstavek se uporablja člen 5 Uredbe (EU) št. 182/2011.

                                                                 

                                                 Člen 12
                                              Razveljavitev
     Uredba (ES) št. 1365/2006 se razveljavi.
     Sklicevanja na razveljavljeno uredbo se štejejo za sklicevanja na to uredbo in se berejo
     v skladu s korelacijsko tabelo iz Priloge VIII.

                                                                  1365/2006

                                                 Člen 13
                                          Začetek veljavnosti
     Ta uredba začne veljati dvajseti dan po objavi v Uradnem listu Evropske unije.

SL                                                  11                                                   SL
 ---pagebreak---      Ta uredba je v celoti zavezujoča in se neposredno uporablja v vseh državah članicah.
     V Bruslju,

     Za Evropski parlament                      Za Svet
     Predsednik                                 Predsednik

SL                                                12                                        SL
 ---documentbreak---                         EVROPSKA
                        KOMISIJA

                                                 Bruselj, 26.9.2017
                                                 COM(2017) 545 final

                                                 ANNEXES 1 to 8

                                     PRILOGE

                                       Predlog

              UREDBA EVROPSKEGA PARLAMENTA IN SVETA

     o statistiki prevoza blaga po celinskih plovnih poteh (kodificirano besedilo)

SL                                                                                   SL
 ---pagebreak---                                                                          425/2007 čl. 1, tč. 2 in Priloga I
                                                                        (prilagojeno)
                                                   PRILOGA I

                   Preglednica I1.           Prevoz blaga glede na vrsto blaga (letni podatki)

            Elementi                 Šifra                        Nomenklatura                          Enota

     Preglednica              alfa-2               „I1“

     Država                   dvomestna            NUTS0 (oznaka države)
     poročevalka              črkovna

     Leto                     štirimestna          „yyyy“
                              numerična

     Država/regija            alfa-4               NUTS21
     natovarjanja

     Država/regija            alfa-4               NUTS22
     raztovarjanja

     Vrsta prevoza            enomestna            1          =     nacionalni
                              numerična            2          =      mednarodni (razen
                                                              tranzitnega)
                                                   3          =     tranzitni

     Vrsta blaga              dvomestna            NST  2007 
                              numerična

     Vrsta embalaže           enomestna            1          =     blago v zabojnikih
                              numerična            2          =     blago, ki ni v zabojnikih,
                                                              in prazni zabojniki

     Prepeljane tone                                                                                tone

     Tonski kilometri                                                                               tonski
                                                                                                    kilometri

                                                 _____________

     1
             Kadar regionalna oznaka ni znana ali ni na voljo,  se uporabi  naslednja kodifikacija:
             -       „NUTS0 + ZZ“, kadar obstaja šifra NUTS za partnersko državo,
             -       „ISO oznaka + ZZ“, kadar za partnersko državo ne obstaja šifra NUTS,
             -       „ZZZZ“, kadar je partnerska država popolnoma neznana.
     2
             Kadar regionalna oznaka ni znana ali ni na voljo,  se uporabi  naslednja kodifikacija:
             -       „NUTS0 + ZZ“, kadar obstaja šifra NUTS za partnersko državo,
             -       „ISO oznaka + ZZ“, kadar za partnersko državo ne obstaja šifra NUTS,
             -       „ZZZZ“, kadar je partnerska država popolnoma neznana.

SL                                                        2                                                     SL
 ---pagebreak---                                                      PRILOGA II

            Preglednica II1.           Prevoz glede na nacionalnost in vrsto plovila (letni podatki)

         Elementi              Šifra                             Nomenklatura                      Enota

     Preglednica         alfa-3              „II1“

     Država              dvomestna           NUTS0 (oznaka države)
     poročevalka         črkovna

     Leto                štirimestna         „yyyy“
                         numerična

     Država/regija       alfa-4              NUTS23
     natovarjanja

     Država/regija       alfa-4              NUTS24
     raztovarjanja

     Vrsta prevoza       enomestna           1         =       nacionalni
                         numerična           2         =       mednarodni (razen tranzitnega)
                                             3         =       tranzitni

     Vrsta plovila       enomestna           1         =       barža na lastni pogon
                         numerična
                                             2         =       barža brez lastnega pogona
                                             3         =       tankerska barža na lastni pogon
                                             4         =    tankerska barža brez lastnega
                                                       pogona
                                             5         =       druga plovila za prevoz blaga
                                             6         =       pomorsko plovilo

     Nacionalnost        dvomestna           NUTS0 (oznaka države)5
     plovila             črkovna

     Prepeljane tone                                                                             tone

     Tonski kilometri                                                                            tonski
                                                                                                 kilometri

     3
             Kadar regionalna oznaka ni znana ali ni na voljo,  se uporabi  naslednja kodifikacija:
             -       „NUTS0 + ZZ“, kadar obstaja šifra NUTS za partnersko državo,
             -       „ISO oznaka + ZZ“, kadar za partnersko državo ne obstaja šifra NUTS,
             -       „ISO oznaka + ZZ“, kadar za partnersko državo ne obstaja šifra NUTS.
     4
             Kadar regionalna oznaka ni znana ali ni na voljo,  se uporabi  naslednja kodifikacija:
             -       „NUTS0 + ZZ“, kadar obstaja šifra NUTS za partnersko državo,
             -       „ISO oznaka + ZZ“, kadar za partnersko državo ne obstaja šifra NUTS,
             -       „ISO oznaka + ZZ“, kadar za partnersko državo ne obstaja šifra NUTS.
     5
             Kadar šifra NUTS za državo registracije vozila ne obstaja,  se sporoči  oznaka države po ISO.
             Če nacionalnost plovila ni znana, se uporabi šifra „ZZ“.

SL                                                         3                                                   SL
 ---pagebreak---                            Preglednica II2.      Ladijski promet (letni podatki)

            Elementi                Šifra                    Nomenklatura              Enota

     Preglednica              alfa-3            „II2“

     Država poročevalka       dvomestna         NUTS0 (oznaka države)
                              črkovna

     Leto                     štirimestna       „yyyy“
                              numerična

     Vrsta prevoza            enomestna         1        =        nacionalni
                              numerična         2        =      mednarodni (razen
                                                         tranzitnega)
                                                3        =        tranzitni

     Število premikov                                                               premiki
     natovorjenih plovil                                                            plovil

     Število premikov                                                               premiki
     praznih plovil                                                                 plovil

     Plovni kilometri                                                               plovni
     (natovorjena plovila)                                                          kilometri

     Plovni kilometri                                                               plovni
     (prazna plovila)                                                               kilometri

     OPOMBA:         Zagotovitev te preglednice II2 ni obvezna.
                                              _____________

SL                                                  4                                           SL
 ---pagebreak---                                                    PRILOGA III

              Preglednica III1.         Prevoz v zabojnikih glede na vrsto blaga (letni podatki)

            Elementi                Šifra                           Nomenklatura                         Enota

     Preglednica              alfa-4               „III1“

     Država                   dvomestna            NUTS0 (oznaka države)
     poročevalka              črkovna

     Leto                     štirimestna          „yyyy“
                              numerična

     Država/regija            alfa-4               NUTS26
     natovarjanja

     Država/regija            alfa-4               NUTS27
     raztovarjanja

     Vrsta prevoza            enomestna            1            =     nacionalni
                              numerična            2            =      mednarodni (razen
                                                                tranzitnega)
                                                   3            =     tranzitni

     Velikost                 enomestna            1            =     20 čevljev
     zabojnikov               numerična            2            =     40 čevljev
                                                   3            =     > 20 čevljev in < 40
                                                                čevljev
                                                   4            =     > 40 čevljev

     Status                   enomestna            1            =     natovorjeni zabojniki
     natovorjenosti           numerična            2            =     prazni zabojniki

     Vrsta blaga              dvomestna            NST  2007 
                              numerična

     Prepeljane tone                                                                               tone

     Tonski kilometri                                                                              tonski
                                                                                                   kilometri

     6
              Kadar regionalna oznaka ni znana ali ni na voljo,  se uporabi  naslednja kodifikacija:
              -       „NUTS0 + ZZ“, kadar obstaja šifra NUTS za partnersko državo,
              -       „ISO oznaka + ZZ“, kadar za partnersko državo ne obstaja šifra NUTS,
              -       „ZZZZ“, kadar je partnerska država popolnoma neznana.
     7
              Kadar regionalna oznaka ni znana ali ni na voljo,  se uporabi  naslednja kodifikacija:
              -       „NUTS0 + ZZ“, kadar obstaja šifra NUTS za partnersko državo,
              -       „ISO oznaka + ZZ“, kadar za partnersko državo ne obstaja šifra NUTS,
              -       „ZZZZ“, kadar je partnerska država popolnoma neznana.

SL                                                          5                                                    SL
 ---pagebreak---      TEU                      TEU

     TEU-km                   TEU-km

              _____________

SL                  6                  SL
 ---pagebreak---                                                      PRILOGA IV

               Preglednica IV1.              Prevoz glede na nacionalnost plovil (četrtletni podatki)

          Elementi                   Šifra           Nomenklatura                                   Enota

     Preglednica            alfa-3                   „IV1“

     Država                 Država                   NUTS0 (oznaka države)
     poročevalka            poročevalka

     Leto                   štirimestna              „yyyy“
                            numerična

     Četrtletje             dvomestna                41          =     četrtletje 1
                            numerična                42          =     četrtletje 2
                                                     43          =     četrtletje 3
                                                     44          =     četrtletje 4

     Vrsta prevoza          enomestna                1           =     nacionalni
                            numerična                2           =      mednarodni (razen
                                                                 tranzitnega)
                                                     3           =     tranzitni

     Nacionalnost           dvomestna                NUTS0 (oznaka države)8
     plovila                črkovna

     Prepeljane tone                                                                             tone

     Tonski kilometri                                                                            tonski
                                                                                                 kilometri

         Preglednica IV2.        Prevoz v zabojnikih glede na nacionalnost plovil (četrtletni podatki)

          Elementi                   Šifra                           Nomenklatura                  Enota

     Preglednica            alfa-3                  „IV2“

     Država                 dvomestna               NUTS0 (oznaka države)
     poročevalka            črkovna

     Leto                   štirimestna             „yyyy“
                            numerična

     8
              Kadar šifra NUTS za državo registracije vozila ne obstaja,  se sporoči  ISO oznaka države.
              Če nacionalnost plovila ni znana, se uporabi šifra „ZZ“.

SL                                                           7                                               SL
 ---pagebreak---      Četrtletje          dvomestna           41        =     četrtletje 1
                         numerična           42        =     četrtletje 2
                                             43        =     četrtletje 3
                                             44        =     četrtletje 4

     Vrsta prevoza       enomestna           1         =     nacionalni
                         numerična           2         =      mednarodni (razen
                                                       tranzitnega)
                                             3         =     tranzitni

     Nacionalnost        dvomestna           NUTS0 (oznaka države)9
     plovila             črkovna

     Status              enomestna           1         =     natovorjeni zabojniki
     natovorjenosti      numerična           2         =     prazni zabojniki

     Prepeljane tone                                                                     tone

     Tonski kilometri                                                                    tonski
                                                                                         kilometri

     TEU                                                                                 TEU

     TEU-km                                                                              TEU-km

                                              _____________

     9
             Kadar šifra NUTS za državo registracije vozila ne obstaja,  se sporoči  ISO oznaka države.
             Če nacionalnost plovila ni znana, se uporabi šifra „ZZ“.

SL                                                    8                                                     SL
 ---pagebreak---                                          PRILOGA V

                       Preglednica V1.        Prevoz blaga (letni podatki)

            Elementi            Šifra                    Nomenklatura             Enota

     Preglednica       alfa-2             „V1“

     Država            dvomestna          NUTS0 (oznaka države)
     poročevalka       črkovna

     Leto              štirimestna        „yyyy“
                       numerična

     Vrsta prevoza     enomestna          1          =    nacionalni
                       numerična          2          =      mednarodni (razen
                                                     tranzitnega)
                                          3          =    tranzitni

     Vrsta blaga       dvomestna          NST  2007 
                       numerična

     Prepeljanih ton                                                            tone

      Tonskih                                                                   tonski
     kilometrov                                                                 kilometri

                                         _____________

SL                                               9                                          SL
 ---pagebreak---                                                                   1304/2007 čl. 4 in Priloga I
                                            PRILOGA VI

                                               NST 2007

     Oddelek                                            Opis

     01        Kmetijski, lovski in gozdarski proizvodi; ribe in drugi vodni organizmi

     02        Premog in lignit; surova nafta in zemeljski plin

     03        Rudnine in kamnine; šota; uranova in torijeva ruda

     04        Živila, pijače in tobačni izdelki

     05        Tekstil in tekstilni izdelki; usnje in usnjeni izdelki

     06        Les in izdelki iz lesa in plute (razen pohištva); izdelki iz slame in pletarskih
               materialov; vlaknine, papir in izdelki iz papirja; tiskano gradivo in posneti nosilci
               zapisa

     07        Koks in naftni derivati

     08        Kemikalije, kemični izdelki in umetna ali sintetična vlakna; izdelki iz gume in
               plastičnih mas; jedrsko gorivo

     09        Drugi nekovinski mineralni izdelki

     10        Kovine; kovinski izdelki, razen strojev in naprav

     11        Stroji in naprave, d. n.; pisarniški stroji in računalniki; električni stroji in naprave,
               d. n.; radijske, televizijske in komunikacijske naprave in oprema; medicinska
               oprema, finomehanični in optični instrumenti; ure

     12        Prevozna sredstva

     13        Pohištvo; drugi izdelki d. n.

     14        Sekundarne surovine; komunalni odpadki in drugi odpadki

     15        Pošta, poštne pošiljke

     16        Oprema in material, ki se uporabljata pri prevozu blaga

     17        Blago, premeščeno med selitvijo gospodinjstev in pisarniških prostorov; prtljaga,
               prepeljana ločeno od potnikov; motorna vozila, premeščena zaradi popravila;
               drugo netržno blago d. n.

     18        Blago v skupinah: mešane vrste blaga, ki se prevažajo skupaj

SL                                                 10                                                      SL
 ---pagebreak---      19   Nedoločljivo blago: blago, ki ga iz kakršnega koli razloga ni možno določiti in ga
          zato ni mogoče uvrstiti v skupine 01–16

     20   Drugo blago d. n.

                                    _____________

SL                                         11                                                  SL
 ---pagebreak---                                                             
                                            PRILOGA VII
                      Razveljavljena uredba s seznamom njenih sprememb

     Uredba (EU) št. 1365/2006 Evropskega parlamenta
     in Sveta
     (UL L 264, 25.9.2006, str. 1)

        Uredba Komisije (ES) št. 425/2007                       Zgolj člen 1
        (UL L 103, 20.4.2007, str. 26)

        Uredba Komisije (ES) št. 1304/2007                      Zgolj člen 4
        (UL L 290, 8.11.2007, str. 14)

        Uredba (EU) 2016/1954 Evropskega parlamenta
        in Sveta
        (UL L 311, 17.11.2016, str. 20)

                                            _____________

SL                                               12                            SL
 ---pagebreak---                                              PRILOGA VIII

                                        KORELACIJSKA TABELA

                 Uredba (ES) št. 1365/2006                               Ta uredba

     Členi od 1 do 4                                   Členi od 1 do 4

     Člen 4a                                           Člen 5

     Člen 5                                            Člen 6

     Člen 6                                            Člen 7

     Člen 7                                            Člen 8

     Člen 8                                            Člen 9

     Člen 10                                           Člen 11

     Člen 11                                           –

     –                                                 Člen 12

     Člen 12                                           Člen 13

     Priloga A                                         Priloga I

     Priloga B                                         Priloga II

     Priloga C                                         Priloga III

     Priloga D                                         Priloga IV

     Priloga E                                         Priloga V

     Priloga F                                         Priloga VI

     –                                                 Priloga VII

     –                                                 Priloga VIII

                                             _____________

SL                                                13                                 SL